stanford-oval/wikipedia huggingface dataset:
פרס גראמי
היסטוריה

מוצאם של פרסי גראמי הוא בפרויקט ליצירת שדרת הכוכבים של הוליווד בשנות החמישים. מספר אנשים מתעשיית המוזיקה נבחרו לוועדה שתפקידה להרכיב את רשימת אנשי המוזיקה הראויים לקבל כוכב בשדרה. במהלך העבודה, הבינה הוועדה שישנם אנשים רבים המובילים את תעשיית המוזיקה אך לעולם לא יזכו לכוכב בשדרה. בשנת 1957 הוחלט לתת מענה לבעיה על ידי ייסוד פרס שניתן על ידי תעשיית המוזיקה בדומה לפרס האוסקר ולפרס אמי, וכך הוקמה האקדמיה הלאומית לאמנויות ולמדעי ההקלטה של ארצות הברית.
טקס פרסי גראמי הראשון נערך ב-4 במאי 1959 וחולקו בו 28 פרסים.
הטקס שהתקיים ב-1971 היה הראשון ששודר בשידור חי בטלוויזיה, ברשת ABC. החל מ-1973 משודר הטקס מדי שנה ברשת CBS.
עד 1971, טקסי פרס גראמי נערכו במקומות שונים בו זמנית. הערים המארחות הראשונות היו ניו יורק ולוס אנג'לס. שיקגו הצטרפה הפכה לעיר מארחת בשנת 1962, ובשנת 1965 הצטרפה גם נאשוויל.
הטקס של שנת 1971, שנערך בלוס אנג'לס, היה הראשון שהתקיים במקום אחד. בשנה שלאחר מכן עבר הטקס לניו יורק, ובשנתיים הבאות הוא התקיים בנאשוויל. בשנים 1974–2003, פרסי גראמי נערכו במקומות שונים בניו יורק ובלוס אנג'לס.
בשנת 2004, הסטייפלס סנטר שבלוס אנג'לס הפך לביתו הקבוע של הטקס. מוזיאון גראמי נבנה בצמוד לסטייפלס סנטר, כדי לשמר את ההיסטוריה של טקס פרסי גראמי. על המדרכות ברחובות המוזיאון מוטבעים דיסקי ארד, בדומה לשדרת הכוכבים של הוליווד, המכבדים את הזוכים של כל שנה בארבע הקטגוריות המרכזיות – אלבום השנה, תקליט השנה, שיר השנה ותגלית השנה.
תהליך המועמדות

התקופה בה אלבום יכול לצאת ולקבל מועמדות לפרס גראמי בשנה מסוימת היא בין תחילת אוקטובר שלפני הטקס של השנה הקודמת לבין סוף ספטמבר שאחריו.
הגשת המועמדות לפרס יכולה להיעשות על ידי חברות תקליטים או אנשים פרטיים. הגשת המועמדות נעשית בצורה מקוונת, ועותק פיזי של היצירה נשלח לאקדמיה הלאומית לאמנויות ולמדעי ההקלטה. כשהיצירה מתקבלת באקדמיה, נערכים מושבי ביקורת בהם משתתפים יותר מ-150 מומחים מתעשיית המוזיקה, על מנת לקבוע אם היא זכאית ואם היא הוכנסה תחת הקטגוריה נכונה.
רשימה עם יצירות שעברו את התהליך מופצת לכל חברי האקדמיה, שכל אחד מהם מורשה להצביע בתחום הכללי (אלבום השנה, תקליט השנה, שיר השנה, ותגלית השנה) ובלא יותר מתשעה מתוך שלושים תחומים אחרים. חמש ההקלטות שזוכות להכי הרבה קולות בכל קטגוריה הופכות להיות המועמדות לפרס, ובכמה קטגוריות יש ועדת ביקורת שקובעת את 5 המועמדים הסופיים. עשויים להיות יותר מחמישה מועמדים אם יש תיקו בתהליך.
לאחר שנקבעו המועמדים, פתקי הצבעה סופיים נשלחים לחברי האקדמיה, שיכולים להצביע בתחום הכללי ובלא יותר משמונה מתוך שלושים תחומים אחרים. חברי האקדמיה לא מחויבים להצביע רק בתחומי התמחותם. פתקי הצבעה נספרים בחשאי על ידי משרד רואי החשבון דלויט טוש טומטצו. המנצח בכל קטגוריה, זה שזכה למספר הקולות הרב ביותר, מוכרז בטקס פרסי גראמי. אלה שלא ניצחו מקבלים מדליה על מועמדותם.
בשני סבבי ההצבעה, חברי האקדמיה נדרשים להצביע על איכות היצירה בלבד ולא להיות מושפע ממכירות, מצעדים, חברויות אישיות, העדפות אזוריות או נאמנות לחברה. קבלת מתנות אסורה.
פסלוני גראמי

פסלוני הפרס מעוצבים בצורת גרמופון מוזהב, ומיוצרים על ידי חברת Billings Artworks בקולורדו. כל פסלון מיוצר בעבודת יד, מורכב מכמה חלקים ומצופה זהב. ב-1990 שונה העיצוב המקורי של הפסלון כך שיהיה עמיד יותר בפני נזק, וכתוצאה מכך גדלו ממדיו.
ביקורת

מספר אמנים וכתבי מוזיקה ייחסו חשיבות מועטה לפרסים. מיינארד ג'יימס קינן מלהקת טול הסביר את אי הגעתו לטקס בו זכתה להקתו: ”אני חושב שפרסי גראמי הם לא יותר מאשר מכונת ענק לצורך קידום מכירות של תעשיית המוזיקה”. הפרסים ספגו ביקורת על הענקת הפרס או נתינת מועמדות לאלבומים מצליחים יותר מבחינה מסחרית ולא אלבומים מצליחים מבחינה ביקורתית. בשנת 1991, שינייד או'קונור הפכה למוזיקאית הראשונה שמסרבת לקבל את הפרס; היא גם החרימה את הטקס בו הייתה מועמדת לפרסי תקליט השנה, ביצוע הפופ הווקאלי הטוב ביותר של זמרת, וביצוע המוזיקה האלטרנטיבית הטוב ביותר. היא הסבירה שהסיבה להחרמה היא המסחריות הקיצוניות של הפרסים.
במאמר שכתב ג'ון קרמניקה, מבקר המוזיקה של ה"הניו יורק טיימס", הוא מתח ביקורת על חברי האקדמיה בשל היותם ”שמרניים” ומתעלמים ממוזיקה ”צופת פני עתיד”.
ביקורת > גזענות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשנת 2017, לאחר שהשיר "One Dance" של דרייק לא זכה בפרס השנה, הוא האשים את הגראמי בגזענות כלפי שחורים. בנוסף, לאחר שזכה בקטגוריית "שיר הראפ הטוב ביותר" על שיר הפופ Hotline Bling, סירב לקבל את הפרס ואמר כי "אפילו שהשיר לא מוגדר שיר ראפ, הקטגוריה היחידה שהם יכלו לשים אותי בה הייתה ראפ. זה אולי מאחר שבעבר עשיתי ראפ ואולי מאחר שאני שחור. לא מצליח להבין למה". ספנסר קורנהבר ממגזין "האטלנטיק" כתב כי "הגראמי דחו יצירה שחורה עם חזון לטובת יצירה מסורתית לבנה".
באותה השנה, יחד עם דרייק גם אמנים נוספים כמו ג'סטין ביבר, קניה ווסט, פרנק אושן ואחרים החרימו את הטקס בטענה שהוא גזעני. הנהלת הטקס הכחישה את הטענות, ומנהלה אמר כי לגראמי אין לדעתו "בעיית גזענות".
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
זכיות

להלן טבלה המציגה את הזוכים בעלי מספר הזכיות הרב ביותר של פרסי גראמי בכל הזמנים:
| מקום | אמן | מספר פסלונים |
| --- | --- | --- |
| 1 |  ביונסה | 35 |
| 2 | גאורג שולטי | 31 |
| 3 | קווינסי ג'ונס | 28 |
| 4 | אליסון קראוס צ'יק קוריאה | 27 |
| 5 | פייר בולז | 26 |
| 6 | ולדימיר הורוביץ סטיבי וונדר ג'ון ויליאמס | 25 |
| 7 | ג'יי זי קניה וסט | 24 |
| 8 | וינס גיל U2 | 22 |
| 9 | הנרי מנסיני פט מתיני ברוס ספרינגסטין דייוויד פרוסט אל שמיט | 20 |

סר גאורג שולטי היה בעל מספר הזכיות הרב ביותר (31 פעמים). מבין 18 המובילים במספר הזכיות בפרס גראמי, ישנן 2 נשים בלבד. נכון לשנת 2023, ביונסה היא האמן עם המספר הרב ביותר של פרסי גראמי (32 פעמים), והאישה השחורה הראשונה במעמד זה. להקת U2 הם ההרכב בעל מספר הזכיות הרב ביותר (22 פעמים).
זכיות > זכיות לפי שנים

להלן מוצגים זוכים לפי שנים בארבע הקטגוריות המרכזיות (שאינן מוגבלות לסוגה מסוימת): אלבום השנה, תקליט השנה, שיר השנה ותגלית השנה. קישור לזוכים בקטגוריות האחרות נמצא בעמודה "פרסים נוספים".
זכיות > זכיות לפי שנים > 1959–1969

| # | שנה | אלבום השנה | אלבום השנה | הקלטת השנה | הקלטת השנה | שיר השנה | תגלית השנה | פרסים נוספים |
| --- | --- | --- | --- | --- | --- | --- | --- | --- |
| 1 | 1959 | The Music from Peter Gunn | הנרי מנסיני | "Nel blu dipinto di blu" | דומניקו מודוניו | דומניקו מודוניו על "Nel blu dipinto di blu" (דומניקו מודוניו) | - | פרסים נוספים |
| 2 | 1960 | Come Dance with Me!‎ | פרנק סינטרה | Mack the Knife | בובי דארין | ג'ימי דריפטווד על "The Battle of New Orleans" (ג'וני הורטון) |  | פרסים נוספים |
| 3 | 1961 | The Button-Down Mind of Bob Newhart | בוב ניוהארט | Theme from A Summer Place | פרסי פיית' | ארנסט גולד על שירו עבור אקסודוס | בוב ניוהארט | פרסים נוספים |
| 4 | 1962 | Judy at Carnegie Hall | ג'ודי גרלנד | Moon River | הנרי מנסיני | הנרי מנסיני על "Moon River" (אנדי ויליאמס) | פטר נרו | פרסים נוספים |
| 5 | 1963 | The First Family | ווהן מיידר | I Left My Heart in San Francisco | טוני בנט | לסלי בריקוז ואנתוני ניולי על "What Kind of Fool Am I?" (סמי דייוויס ג'וניור) | רוברט גולט | פרסים נוספים |
| 6 | 1964 | The Barbra Streisand Album | ברברה סטרייסנד | Days of Wine and Roses | הנרי מנסיני | ג'וני מרסר והנרי מנסיני על "Days of Wine and Roses" (אנדי ויליאמס) | The Swingle Singers | פרסים נוספים |
| 7 | 1965 | גץ/ג'ילברטו | סטן גץ וז'ואאו ז'ילברטו | The Girl from Ipanema | סטן גץ וז'ואאו ז'ילברטו | ג'רי הרמן על "Hello, Dolly!‎" (לואי ארמסטרונג) | הביטלס | פרסים נוספים |
| 8 | 1966 | September of My Years | פרנק סינטרה | A Taste of Honey | הרב אלפרט וה Tijuana Brass | פול פרנסיס ובסטר וג'וני מנדל על "The Shadow of Your Smile" (טוני בנט) | טום ג'ונס | פרסים נוספים |
| 9 | 1967 | A Man and His Music | פרנק סינטרה | Strangers in the Night | פרנק סינטרה | ג'ון לנון ופול מקרטני על "Michelle" (הביטלס) |  | פרסים נוספים |
| 10 | 1968 | Sgt. Pepper's Lonely Hearts Club Band | הביטלס | Up, Up and Away | The 5th Dimension | ג'ימי ווב על "Up, Up, and Away" ‏(The 5th Dimension) | בובי ג'נטרי | פרסים נוספים |
| 11 | 1969 | By the Time I Get to Phoenix | גלן קמפבל | Mrs. Robinson | סיימון וגרפונקל | בובי ראסל על "Little Green Apples" ‏(O.C. Smith) | חוסה פליסיאנו | פרסים נוספים |
זכיות > זכיות לפי שנים > 1970–1979

| # | שנה | אלבום השנה | אלבום השנה | הקלטת השנה | הקלטת השנה | שיר השנה | תגלית השנה | פרסים נוספים |
| --- | --- | --- | --- | --- | --- | --- | --- | --- |
| 12 | 1970 | Blood, Sweat & Tears | Blood, Sweat & Tears | Aquarius/Let the Sunshine In | The 5th Dimension | ג'ו סאות' על "Games People Play" (ג'ו סאות') | קרוסבי, סטילס, נאש ויאנג | פרסים נוספים |
| 13 | 1971 | Bridge over Troubled Water | סיימון וגרפונקל | Bridge over Troubled Water | סיימון וגרפונקל | פול סיימון על "Bridge over Troubled Water" (סיימון וגרפונקל) | הקרפנטרז | פרסים נוספים |
| 14 | 1972 | Tapestry | קרול קינג | It's Too Late | קרול קינג | קרול קינג על "You've Got a Friend" (ג'יימס טיילור וקרול קינג | קארלי סימון | פרסים נוספים |
| 15 | 1973 | הקונצרט למען בנגלדש | ג'ורג' האריסון, ראווי שנקר, בוב דילן, ליאון ראסל, רינגו סטאר, בילי פרסטון, אריק קלפטון וקלאוס פורמן | The First Time Ever I Saw Your Face | רוברטה פלאק | אוון מקקול על "The First Time Ever I Saw Your Face" (רוברטה פלאק) | אמריקה | פרסים נוספים |
| 16 | 1974 | Innervisions | סטיבי וונדר | Killing Me Softly with His Song | רוברטה פלאק | נורמן גימבל וצ'ארלס פוקס על "Killing Me Softly with His Song" (רוברטה פלאק) | בט מידלר | פרסים נוספים |
| 17 | 1975 | Fulfillingness' First Finale | סטיבי וונדר | I Honestly Love You | אוליביה ניוטון-ג'ון | מרילין ברגמן, אלן ברגמן ומרווין המליש על "The Way We Were" (ברברה סטרייסנד) | מרווין המליש | פרסים נוספים |
| 18 | 1976 | Still Crazy After All These Years | פול סיימון | Love Will Keep Us Together | קפטן אנד טניל | Stephen Sondheim על "Send in the Clowns" (ג'ודי קולינס | נטלי קול | פרסים נוספים |
| 19 | 1977 | Songs in the Key of Life | סטיבי וונדר | This Masquerade | ג'ורג' בנסון | ברוס ג'ונסטון על "I Write the Songs" (בארי מנילו | Starland Vocal Band | פרסים נוספים |
| 20 | 1978 | Rumours | Fleetwood Mac | Hotel California | האיגלס | ברברה סטרייסנד ופול ויליאמס על "Evergreen (Love Theme from A Star Is Born)" (ברברה סטרייסנד | דבי בון | פרסים נוספים |
| 21 | 1979 | Saturday Night Fever: The Original Movie Sound Track | בי ג'יז, KC and the Sunshine Band, Kool & the Gang, MFSB, רלף מקדונלד, Tavares, The Trammps, וולטר מארפי ויבונה אלימן | Just the Way You Are | בילי ג'ואל | בילי ג'ואל על "Just the Way You Are" (בילי ג'ואל) | A Taste of Honey | פרסים נוספים |
זכיות > זכיות לפי שנים > 1980–1989

| # | שנה | אלבום השנה | אלבום השנה | הקלטת השנה | הקלטת השנה | שיר השנה | תגלית השנה | פרסים נוספים |
| --- | --- | --- | --- | --- | --- | --- | --- | --- |
| 22 | 1980 | 52nd Street | בילי ג'ואל | What a Fool Believes | The Doobie Brothers | קני לוגינס ומייקל מקדונלד על "What a Fool Believes" ‏(The Doobie Brothers) | ריקי לי ג'ונס | פרסים נוספים |
| 23 | 1981 | Christopher Cross | קריסטופר קרוס | Sailing | קריסטופר קרוס | קריסטופר קרוס על "Sailing" (קריסטופר קרוס) | קריסטופר קרוס | פרסים נוספים |
| 24 | 1982 | Double Fantasy | ג'ון לנון ויוקו אונו | Bette Davis Eyes | קים קארנס | דונה וייס וג'קי דה שאנון על "Bette Davis Eyes" (קים קארנס) | שינה איסטון | פרסים נוספים |
| 25 | 1983 | Toto IV | טוטו | Rosanna | טוטו | ג'וני כריסטופר, מארק ג'יימס ווויין קארסון על "Always on My Mind" (וילי נלסון) | Men at Work | פרסים נוספים |
| 26 | 1984 | Thriller | מייקל ג'קסון | Beat It | מייקל ג'קסון | סטינג על "Every Breath You Take" (הפוליס) | Culture Club | פרסים נוספים |
| 27 | 1985 | Can't Slow Down | ליונל ריצ'י | What's Love Got to Do with It | טינה טרנר | גרהם לייל וטרי בריטן על "What's Love Got to Do with It" (טינה טרנר) | סינדי לאופר | פרסים נוספים |
| 28 | 1986 | No Jacket Required | פיל קולינס | We Are the World | USA for Africa | מייקל ג'קסון וליונל ריצ'י על "We Are the World" ‏(USA for Africa) | שאדיי | פרסים נוספים |
| 29 | 1987 | Graceland | פול סיימון | Higher Love | סטיב וינווד | ברט בכרך וקרול בייר סייגר על "That's What Friends Are For" (דיון וורוויק וחברים) | ברוס הורנסבי ו-the Range | פרסים נוספים |
| 30 | 1988 | The Joshua Tree | U2 | Graceland | פול סיימון | ג'יימס הורנר, בארי מאן וסינת'יה וייל על "Somewhere Out There" (לינדה רונסטאדט וג'יימס אינגרם) | ג'ודי ווטלי | פרסים נוספים |
| 31 | 1989 | Faith | ג'ורג' מייקל | Don't Worry, Be Happy | בובי מקפרין | בובי מקפרין על "Don't Worry, Be Happy" (בובי מקפרין) | טרייסי צ'פמן | פרסים נוספים |
זכיות > זכיות לפי שנים > 1990–1999

| # | שנה | אלבום השנה | אלבום השנה | הקלטת השנה | הקלטת השנה | שיר השנה | תגלית השנה | פרסים נוספים |
| --- | --- | --- | --- | --- | --- | --- | --- | --- |
| 32 | 1990 | Nick of Time | בוני רייט | Wind Beneath My Wings | בט מידלר | לארי הנלי וג'ף סילבר על "Wind Beneath My Wings" (בט מידלר) | מילי ונילי | פרסים נוספים |
| 33 | 1991 | Back on the Block | קווינסי ג'ונס ואמנים נוספים | Another Day in Paradise | פיל קולינס | ג'ולי גולד על "From a Distance" (בט מידלר) | מריה קארי | פרסים נוספים |
| 34 | 1992 | Unforgettable... with Love | נטלי קול | Unforgettable | נטלי קול עם נט קינג קול | אירווינג גורדון על "Unforgettable" (נטלי קול עם נט קינג קול) | מארק כהן | פרסים נוספים |
| 35 | 1993 | Unplugged | אריק קלפטון | Tears in Heaven | אריק קלפטון | אריק קלפטון על "Tears in Heaven" (אריק קלפטון) | Arrested Development | פרסים נוספים |
| 36 | 1994 | The Bodyguard Soundtrack | ויטני יוסטון | I Will Always Love You | ויטני יוסטון) | אלן מנקן וטיס רייס על "A Whole New World" (פיבו ברייסון ורגינה בלה) | טוני ברקסטון | פרסים נוספים |
| 37 | 1995 | MTV Unplugged | טוני בנט | All I Wanna Do | שריל קרואו | ברוס ספרינגסטין על "Streets of Philadelphia"‏ (ברוס ספרינגסטין) | שריל קרואו | פרסים נוספים |
| 38 | 1996 | Jagged Little Pill | אלאניס מוריסט | Kiss from a Rose | סיל | סיל על "Kiss from a Rose" (סיל) | Hootie & the Blowfish | פרסים נוספים |
| 39 | 1997 | Falling into You | סלין דיון | Change the World | אריק קלפטון | גורדון קנדי, ויין קירקפטריק וטומי סימס על "Change the World" (אריק קלפטון | ליאן ריימס | פרסים נוספים |
| 40 | 1998 | Time out of Mind | בוב דילן | Sunny Came Home | שון קולבין | שון קולבין וג'ון לבנטל על "Sunny Came Home" (שון קולבין) | פאולה קול | פרסים נוספים |
| 41 | 1999 | The Miseducation of Lauryn Hill | לורין היל | My Heart Will Go On | סלין דיון | ג'יימס הורנר וויל ג'נינגס על "My Heart Will Go On" (סלין דיון) | לורין היל | פרסים נוספים |
זכיות > זכיות לפי שנים > 2000–2009

| # | שנה | אלבום השנה | אלבום השנה | הקלטת השנה | הקלטת השנה | שיר השנה | תגלית השנה | פרסים נוספים |
| --- | --- | --- | --- | --- | --- | --- | --- | --- |
| 42 | 2000 | Oops!... l Did It Again | בריטני ספירס | Smooth | סנטנה יחד עם רוב תומאס | איטל שור ורוב תומאס על "Smooth" (סנטנה עם רוב תומאס) | כריסטינה אגילרה | פרסים נוספים |
| 43 | 2001 | Two Against Nature | סטילי דן | Beautiful Day | U2 | U2 על "Beautiful Day" ‏(U2) | שלבי ליין | פרסים נוספים |
| 44 | 2002 | O Brother, Where Art Thou? Soundtrack | אליסון קראוס ו-Union Station, Chris Sharp, כריס תומאס קינג, אמיליאו הריס, גיליאן וולך, הארלי אלן, ג'ון הרטפורד, Mike Compton, נורמן בלק, Pat Enright, Peasall Sisters, רלף סטנלי, סם בוש, סטיוארט דונקן, The Cox Family, The Fairfield Four, The Whites וטים בלק נלסון | Walk On | U2 | אלישה קיז על "Fallin'" (אלישה קיז) | אלישה קיז | פרסים נוספים |
| 45 | 2003 | Come Away with Me | נורה ג'ונס | Don't Know Why | נורה ג'ונס | ג'סי האריס על "Don't Know Why" (נורה ג'ונס) | נורה ג'ונס | פרסים נוספים |
| 46 | 2004 | Speakerboxxx/The Love Below | אאוטקאסט | Clocks | קולדפליי | ריצ'רד מרקס ולותר ואנדרוס על "Dance with My Father" (לותר ואנדרוס) | אוונסנס | פרסים נוספים |
| 47 | 2005 | Genius Loves Company | ריי צ'ארלס ואמנים נוספים | Here We Go Again | ריי צ'ארלס ונורה ג'ונס | ג'ון מאייר על "Daughters" (ג'ון מאייר) | מארון 5 | פרסים נוספים |
| 48 | 2006 | How to Dismantle An Atomic Bomb | U2 | Boulevard of Broken Dreams | גרין דיי | U2 על "Sometimes You Can't Make It on Your Own" ‏(U2 | ג'ון לג'נד | פרסים נוספים |
| 49 | 2007 | Taking the Long Way | דיקסי צ'יקס | Not Ready to Make Nice | דיקסי צ'יקס | דיקסי צ'יקס ודן וילסון על "Not Ready to Make Nice" (דיקסי צ'יקס) | קארי אנדרווד | פרסים נוספים |
| 50 | 2008 | River: The Joni Letters | הרבי הנקוק | Rehab | איימי ויינהאוס | איימי ויינהאוס על "Rehab" (איימי ויינהאוס) | איימי ויינהאוס | פרסים נוספים |
| 51 | 2009 | Raising Sand | רוברט פלאנט ואליסון קראוס | Please Read the Letter | אליסון קראוס ורוברט פלאנט | קולדפליי על "Viva la Vida" (קולדפליי) | אדל | פרסים נוספים |
זכיות > זכיות לפי שנים > 2010–2019

| # | שנה | אלבום השנה | אלבום השנה | הקלטת השנה | הקלטת השנה | שיר השנה | תגלית השנה | פרסים נוספים |
| --- | --- | --- | --- | --- | --- | --- | --- | --- |
| 52 | 2010 |  Fearless | טיילור סוויפט | Use Somebody | קינגס אוף ליאון | Thaddis "Kuk" Harrell, ביונסה, טריוס נאש, כריסטופר סטיוארט על "Single Ladies (Put a Ring on It)" (ביונסה) | Zac Brown Band | פרסים נוספים |
| 53 | 2011 | The Suburbs | ארקייד פייר | Need You Now | ליידי אנטבלום | דייב הייווד, ג'וש קיר, צ'ארלס קלי והילרי סקוט על "Need You Now" (ליידי אנטבלום) | אספרנסה ספולדינג | פרסים נוספים |
| 54 | 2012 | 21 | אדל | Rolling in the Deep | אדל | אדל ופאול אפוורד על "Rolling in the Deep" (אדל) | ניקי מינאז' | פרסים נוספים |
| 55 | 2013 | Babel | ממפורד ובניו | Somebody That I Used to Know | גוטייה וקימברה | פאן וג'אנל מונה על "We Are Young" (פאן) | פאן | פרסים נוספים |
| 56 | 2014 | Random Access Memories | דאפט פאנק | Get Lucky | דאפט פאנק ופארל ויליאמס | לורד על "Royals" | מאקלמור וראיין לוויס | פרסים נוספים |
| 57 | 2015 | Morning Phase | בק | In the Lonely Hour | סם סמית' | סם סמית' על "Stay with Me" | סם סמית' | פרסים נוספים |
| 58 | 2016 | 1989 | טיילור סוויפט | Uptown Funk | מארק רונסון מארח את ברונו מארס | אד שירן ואיימי וודג' על "Thinking Out Loud" (אד שירן) | מייגן טריינור | פרסים נוספים |
| 59 | 2017 | 25 | אדל | Hello | אדל | אדל על "Hello" | צ'אנס הראפר | פרסים נוספים |
| 60 | 2018 | 24K Magic | ברונו מארס | 24K Magic | ברונו מארס | כריסטופר ברודי בראון, פיליפ לורנס, ברונו מארס, ג'יימס פונטלרוי והסטריאוטיפס על "That's What I Like" (ברונו מארס) | אלסיה קארה | פרסים נוספים |
| 61 | 2019 | Golden Hour | קייסי מאסגרייבס | This Is America | צ'ילדיש גמבינו | This Is America (צ'ילדיש גמבינו) | דואה ליפה | פרסים נוספים |
זכיות > זכיות לפי שנים > 2020–ואילך

| # | שנה | אלבום השנה | אלבום השנה | הקלטת השנה | הקלטת השנה | שיר השנה | תגלית השנה | פרסים נוספים |
| --- | --- | --- | --- | --- | --- | --- | --- | --- |
| 62 | 2020 | When We All Fall Asleep, Where Do We Go? | בילי אייליש | Bad Guy | בילי אייליש | בילי אייליש על "Bad Guy" | בילי אייליש | פרסים נוספים |
| 63 | 2021 | Folklore | טיילור סוויפט | Everything I Wanted | בילי אייליש | H.E.R.‎ על "I Can't Breathe" | מייגן די סטליון | פרסים נוספים |
| 64 | 2022 | We Are | ג'ון באטיסט | Leave the Door Open | סילק סוניק | סילק סוניק על Leave the Door Open | אוליביה רודריגו | פרסים נוספים |
| 65 | 2023 | Harry's House | הארי סטיילס | "About Damn Time" | ליזו | בוני רייט על "Just Like That" | סמארה ג'וי | פרסים נוספים |
| 66 | 2024 | Midnights | טיילור סוויפט | "Flowers" | מיילי סיירוס | "What Was I Made For?" | ויקטוריה מונה | פרסים נוספים |
| 67 | 2025 | Cowboy Carter | ביונסה | "Not like us" | קנדריק לאמאר | קנדריק לאמאר על "Not like us" | צ'אפל רואן |  |
ראו גם

פרס הגראמי הלטיני
הערות שוליים

↑  קיימת התייחסות לארבעת הפרסים היוקרתיים בראשי התיבות EGOT (‏Emmy, ‏Grammy, ‏Oscar ו-Tony). למשל:
לורי מיפלין, "More Awards Programs, More Winners, More Money", באתר הניו יורק טיימס, 22 במאי 1995
בהקשר זה ראו גם זוכי אוסקר, אמי, גראמי וטוני.
↑  ,"Bronze Stars Begot Grammy", The Robesonian,‏ 22 בפברואר 1976
↑  The Recording Academy, עמ' 2, מתוך The Recording Academy Today באתר הארגון www.grammy.org
↑  The Recording Academy Continues Evolution of Grammy Awards Process, באתר הארגון www.grammy.org, ‏6 באפריל 2011
↑  Grammy Awards to Drop ‘Urban’ Term, וראייטי, ‏10 ביוני 2020 (באנגלית)
↑  עשוי להיות תיקו.
↑  "VOTE SOLICITATION GUIDELINES", Grammy Official Website
↑  The Grammy Man, סרטון באתר YouTube על ג'ון בילינגס, הבעלים של חברת Billings Artworks (מקושר מ-אתר החברה)
↑  Gabriella, "Interview with Maynard James Keenan of Tool", NY Rock, July 2002
↑  Johnny Firecloud, "The Grammys Top 10 Bashers & Boycotters", CraveOnline,‏ 7 בפברואר 2011
↑  ,Caramanica, Jon "At the 54th Grammy Awards, Everything Old Is Praised Again", הניו יורק טיימס,‏ 13 בפברואר 2012
↑  Drake Meets Semtex For More Talk | A Nation of Billions, web.archive.org, ‏2017-02-19
↑  מערכת mako מוזיקה, ‏למה הכוכבים מבריזים מהגראמי?, באתר ‏מאקו‏, 31 בינואר 2017
↑  Grammys 2017: Adele's win and Beyonce shoutout highlights the show's race problem and fear of progress - The Atlantic, web.archive.org, ‏2017-02-16
↑  Colin Stutz, Billboard, Billboard, ‏2 בundefined 2017
↑  שחר בן ימיני, ‏שני הכוכבים הגדולים נגד טקס פרסי הגראמי, באתר ‏מאקו‏, 16 באוקטובר 2022
↑  Taylor Swift Charts on Instagram: ".@taylorswift now joins "Frank Sinatra", "Stevie Wonder" & "Paul Simon" (as performers) as the artist to win the "Album Of The Year" THRICE at the Grammys !", Instagram (באנגלית)
| פרס גראמי |
| --- | --- | --- |
קטגוריות • מועמדים לגראמי • שיאים • מיקומים • זוכי אמי, גראמי, אוסקר וטוני
| פרסים מיוחדים | פרס אגדה חיה • מפעל חיים • פרס הנאמנים • פרס גראמי להצטיינות מיוחדת/טכני • היכל התהילה • איש השנה של MusiCares |  |
| שנת טקס | 1959 (מאי • נובמבר) • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 ‏•‏‏ 2025 |  |
| ערכים קשורים | מוזיאון גראמי |  |
פרס גראמי • האקדמיה להקלטה   אלבום השנה • הקלטת השנה • שיר השנה • תגלית השנה
| --- | --- |
בקרת זהויות :  NLI: 987007536003905171  GND: 4541394-0  LCCN: sh85056359  MusicBrainz: 212c473e-2899-4670-bbe1-5ef96142cf00  VIAF: 102159397308219300423   WorldCat (עם VIAF): 102159397308219300423
הישרדות פאלאוון

| --- | --- |

הלוגו של "הישרדות פאלאוון"
 מבוסס על:  הישרדות
 סוגה:  תוכנית מציאות
 מנחים:  גיא זו-ארץ
 זוכים:  ענבר פיניאבסקי-בסון
 פרסים:  מיליון ש"ח
 ארץ מקור:  ישראל ישראל
 שפות:  עברית
 מספר פרקים:  34
 הפקה
 חברת הפקה:  CASTAWAY
 אתר צילומים:  אל נידו, פלאוואן, הפיליפינים
 שידור
 רשת שידור:  ערוץ 2 (רשת)
 תקופת שידור מקורית:  20 במאי 2017 – 16 בספטמבר 2017
 קישורים חיצוניים
 הישרדות: פאלאוון
 
 → הישרדות הונדורסהישרדות VIP עונה 2 ←
הישרדות פאלאוון היא העונה השמינית של תוכנית המציאות הישראלית "הישרדות". זוהי העונה השנייה והאחרונה שעלתה לשידור בערוץ 2 בשידורי הזכיינית רשת לפני מעברה לערוץ 13. בעונה זו שהו 17 מתמודדים במשך 46 ימים באי באל נידו, בקבוצת איי פלאוואן שבפיליפינים, שבו התחרו זה בזה על פרס בשווי מיליון ש"ח. התוכנית עלתה לשידור ב-20 במאי 2017 והסתיימה ב-16 בספטמבר 2017.
בעונה זו זכתה ענבר פיניאבסקי-בסון, במקור מהיישוב צור יגאל. ענבר, עורכת דין במקצועה, ובעברה תלמידה מצטיינת במגמת התיאטרון בתיכון האזורי של דרום השרון בו למדה.
במהלך העונה הודחה ענבר לאחר מבחן האש מול מעיין אדם לפני איחוד השבטים וחזרה למשחק, בקרב החזרה באי המתים. זאת הפעם הראשונה בתולדות הגרסה הישראלית של התוכנית בה אחד מהמתמודדים מודח, חוזר למשחק וזוכה בתואר "השורד האחרון". אדם, אשר גרמה להדחתה של פיניאבסקי באותה המועצה, הגיעה למקום השני, ואף זכתה בתואר "חביבת הקהל" על ידי הצופים בבית.
בין המתמודדים הנוספים בתוכנית השתתפו שגיא ברייטנר, אמן ביטבוקס, דוגמן ושחקן; רז זהבי, פרשן כדורגל וכדורגלן עבר ישראלי; ואלון ששון, ג'ודוקא עבר ישראלי ואחיו הבכור של אורי ששון ובר זומר[דרוש מקור].
מאפיינים ייחודיים

הרכבת השבטים - בשונה מעונות אחרות, בתחילת המשחק המתמודדים חולקו לשבט של בנים ולשבט של בנות. במשימה הראשונה נבחר מתמודד אחד מכל שבט שהיה הקפטן של אחד השבטים. הם התמודדו במשימה כאשר הראשון שניצח היה יכול לבחור מישהו מהמין הנגדי לשבט שלו וכך הלאה. עד האחרון שמודח ועובר לאי המתים.
בקתת משא ומתן - בדומה לעונות קודמות, הייתה בקתת משא ומתן אבל הפעם היה או משא ומתן או לפתוח תיבה. כל שבט שלח נציג אליה, הנציגים צריכים לדון ולקיים משא ומתן.
אי המתים - בעונה זאת מתקיימות תחרויות על אי המתים בדומה לעונה הראשונה והרביעית.
אי הבידוד - אליו נשלח מתמודד אחד מכל שבט לאחר שנקבע בדירוג הסיוצומטרי מי המתמודדים "הלא נחוצים" של כל שבט.
הריגלו - בדומה ל"פאלאפה" בעונה הקודמת, החל מהאיחוד השבט צריך לשלוח שני שורדים לריגלו. שם יש להם שני קלושים עם פיתויים או משימות. אם יוותרו על הפיתויים המוצעים להם או שיבצעו את המשימות שיינתנו להם, הם יוכלו להתקדם לעבר הפרס הגדול שמוצע להם בסוף.